Bravsko polje
<s>Bravsko polje je manje kraško polje na sjeverozapadu Bosne i Hercegovine.</s><s>Sa zapada i sjevera ograničeno je planinom Grmeč, sa istoka Šišom, a sa juga je Srnetica koja ga dijeli od Petrovačkog polja.</s><s>Samo ime kaže da se stanovništvo skoro isključivo bavilo stočarstvom.</s>

<s>Lokalno stanovništvo zapadni dio naziva Smoljana, a istočni Bravsko.</s><s>Administrativno pripada opštinama Bosanski Petrovac i Petrovac.</s>

<s>U geološkom pogledu polje je kraško, sa tipičnim karakteristikama: velika golet, plitka zemlja na stjenovitom podnožju i bezvodnost.</s><s>U proljeće golet je pokrivena travom tako da je ovo predio sa manjim kraškim izgledom nego slični u Hercegovini.</s><s>Polje je prekriveno velikim brojem vrtača pa se ovdje radi o boginjavom kršu.</s>

<s>Dužina polja je 23 km, širina svega 2-3 km, nadmorska visina u prosjeku 750-800 metara.</s>

<s>Na sredini po dužini, polje donekle mijenja smjer rasprostiranja, i na tom mjestu mu je i najmanja nadmorska visina.</s><s>U Bravskom polju jedini veći vodotok je Smoljanska rijeka, dužine oko 3 km.</s><s>Drugi vodotok je Perjanovac u Janjilima.</s><s>Nedostatak vode bio je ograničavajući faktor za život.</s>

<s>Historija 
Bravsko polje obiluje tragovima i ostacima iz prijašnjih vremena.</s><s>Na prvom mjestu treba spomenuti staru rimsku cestu.</s><s>Nekoliko rimskih miljokazi i danas postoje.</s><s>Bio je to dio puta od Salone u Dalmaciji koji je dolazio iz Petrovačkog polja, odlazio prema rudnicima u dolinu Sane i dalje za Sisak.</s><s>Istraženo je i nekoliko lokaliteta koji govore o prisustvu Rimljana na ovom prostoru (nekropola, rimski novac sa likom cara Konstantina).</s>

<s>Naziv naselja Smoljana govori da je za vrijeme doseljavanja Slavena, naselje bilo naseljeno od strane jednog ogranka slavenskog naroda Smoljana.</s><s>Ovaj slavenski narod se na Balkan doselio iz prostora današnje istočne Njemačke i pripada Polapskim Slavenima.</s><s>Najveći dio Smoljana se naselio u Pirinskoj Makedoniji, a pojedini njihovi manji dijelovi su se sigurno naseljavali na usputnim stanicama, pa tako i u području Bravskog Polja.</s>

<s>Iznad polja, u Grmeču, na visini od 1400m, nalaze se ostaci monumentalne gradine čije porijeklo nije istraživano.</s>

<s>Jačanjem bosanske države iza 1322. pod Stjepanom II Kotromanićem ovi krajevi po prvi put ulaze u njen sastav.</s>

<s>Reference</s>

<s>Spoljne veze 
 Općina Bosanski Petrovac</s>

<s>Bosanski Petrovac
Petrovac (Republika Srpska)
Kraška polja u Bosni i Hercegovini</s>

